**Mathias Bromé** (s. 29. heinäkuuta 1994 Örby, Ruotsi) on ruotsalainen jääkiekkoilija, joka pelaa Ruotsin pääsarja SHL-seura Örebro HK:ssa. Hän on pelipaikaltaan vasen laitahyökkääjä.

Ura
---

### Seuraura

Bromé on Huddinge IK:n kasvatti. Hän oli kaudella 2010–2011 kahdeksalla osumallaan seuran J18-junioreiden paras maalintekijä J18 Allsvenskanissa. Kaudeksi 2011–2012 Bromé siirtyi VIK Västerås HK:n J18-junioreihin. Hän oli J18 Elitissä joukkueen paras pistemies tehoilla 9+15=24. Kaudella 2012–2013 Bromé oli tehoilla 10+9=19 Västeråsin J20-junioreiden toiseksi paras maalintekijä ja hän jakoi joukkueen sisäisen pistepörssin kolmannen sijan Flavio Schumutzin kanssa. Kaudella 2013–2014 Bromé oli Västeråsin toiseksi paras pistemies Albin Ljunggrenin jälkeen tehoilla 17+22=39. Hän debytoi samalla kaudella myös seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa Bromé pelasi 37 runkosarja- neljä Kvalserien-ottelua tehopistein 3+6=9. Marraskuussa 2013 hän teki Västeråsin kanssa kevääseen 2014 asti ulottuvan ammattilaissopimuksen.

Kaudeksi 2015–2016 Bromé siirtyi jatkamaan Allsvenskan-uraansa vuoden mittaisella sopimuksella Asplöven HC:hen. Hän oli joukkueen neljänneksi paras pistemies tehoilla 10+17=27. Asplövenin kausi päättyi putoamiseen Hockeyettaniin. Bromé siirtyi kaudeksi 2016–2017 kuitenkin jatkamaan Allsvenskan-uraansa vuoden mittaisella sopimuksella Mora IK:hon. Hän oli joukkueen paras pistemies ja syöttäjä tehoilla 18+31=49, joilla Bromé sijoittui koko sarjan pistepörssissä kolmanneksi edellään vain BIK Karlskogan Victor Ejdsell ja Alex Lavoie. Hän voitti myös Allsvenskanin tehotilaston lukemalla +23. Moran kausi päättyi sarjanousuun SHL:ään. Huhtikuussa 2017 Bromé teki seuran kanssa vuoden mittaisen jatkosopimuksen.

Bromén tulokausi 2017–2018 toi hänelle SHL:ssä 52 runkosarjaottelussa tehot 9+12=21 ja viidessä karsintasarjan ottelussa kaksi maalia. Hän oli runkosarjassa Moran toiseksi paras pistemies David Kašen jälkeen. Bromé teki SHL-debyyttinsä näin ollen runkosarjan avauskierroksella 16. syyskuuta 2017 vieraissa Frölunda HC:tä vastaan. Hän sai ottelussa jääaikaa 10.36 minuuttia. Bromé avasi maalitilinsä SHL:ssä heti kypärätempulla 25. lokakuuta 2017 vieraissa Skellefteå AIK:ta vastaan. SHL:n karsintasarjan viidennessä ottelussa 3. huhtikuuta 2018 Leksands IF:ää vastaan hän teki Moran 3–1-voittoon päättyneen ottelun ratkaisumaalin ylivoimalla ja samalla Mora varmisti sarjapaikkansa säilyttämisen otteluvoitoin 4–1. Tammikuussa 2018 Bromé teki seuran kanssa vuoden mittaisen jatkosopimuksen.

Kaudella 2018–2019 Bromé oli tehoilla 15+20=35 Moran paras maalintekijä Andrew Rowen ja Michael Hagan kanssa sekä toiseksi paras pistemies Spencer Abbottin jälkeen. Karsintasarjassa hän oli kolmella osumallaan joukkueen paras maalintekijä. Moran kausi päättyi putoamiseen Allsvenskaniin, mutta Bromé siirtyi kaudeksi 2019–2020 kuitenkin jatkamaan SHL-uraansa kaksivuotisella sopimuksella Örebro HK:n riveihin. Hän teki liigan yhden kauden piste-ennätyksensä tehoilla 17+26=43, joilla Bromé oli joukkueen paras pistemies ja syöttäjä. Hän sijoittui koko SHL:n pistepörssissä kuudenneksi.

Huhtikuussa 2020 NHL-varaamaton Bromé teki vuoden mittaisen tulokassopimuksen Detroit Red Wingsin kanssa. Elokuussa seura lainasi hänet kaudeksi 2020–2021 toistaiseksi voimassa olevalla sopimuksella Örebro HK:n SHL-joukkueeseen. Bromé pelasi siellä 23 ottelua tehopistein 4+16=20. Tammikuun 2021 harjoitusleirin päätteeksi hän otti paikan Red Wingsin NHL-kauden avauskokoonpanosta. Bromé teki NHL-debyyttinsä näin ollen runkosarjan avauskierroksella 14. tammikuuta 2021 Carolina Hurricanesia vastaan. Hänet merkittiin joukkueensa kolmosketjun oikeaan laitaan Valtteri Filppulan ja Sam Gagnerin viereen. Bromé sai ottelussa jääaikaa 12.16 minuuttia ja hän keräsi teholukeman –1.

### Maajoukkueura

Bromé on pelannut Ruotsin A-maajoukkueessa 16 ottelua tehopistein 1+7=8. Hän teki A-maajoukkuedebyyttinsä Channel One Cupissa 15. joulukuuta 2018 Venäjän Moskovan VTB-jääpalatsissa Suomea vastaan. Bromé merkittiin heti Ruotsin ykkösketjun vasempaan laitaan Davidssonin veljesten Marcusin ja Jonathanin viereen. Ensimmäisen A-maajoukkuemaalinsa hän teki Beijer Hockey Gamesissa 6. helmikuuta 2020 Tukholman Globenissa Tšekkiä vastaan. Bromén osuma jäi Ruotsin 1–2-voittoon päättyneen ottelun voittomaaliksi. Hän keräsi myös yhden syöttöpisteen oltuaan kakkossyöttäjänä Fredrik Händemarkin tekemään maaliin. Bromé voitti lopulta koko turnauksen piste- ja syöttöpörssin tehoilla 1+4=5.

Pelityyli
---------

Moran entinen päävalmentaja Jeremy Colliton kuvaili Broméa vuonna 2016 hyväksi luistelijaksi ja kiekonkäsittelijäksi, joka pelaa tekee kovasti töitä molempiin suuntiin.

Muuta
-----

Bromén isoveli David on entinen alempien sarjojen jääkiekkohyökkääjä. Huhtikuussa 2020 Mathias Bromé avautui ruotsalaisen *Hockeypuls* -podcastin haastattelussa kärsineensä kaudella 2016–2017 Mora IK:ssa pelatessaan syömishäiriöstä ja menettäneensä lyhyessä ajassa painostaan 13 kiloa. Kesäkuussa hän kertoi Ruotsin TV4:n haastattelussa hakeneensa apua Moran puheenjohtaja Helene Kvieleltä, joka työskenteli samalla joukkueen lääkärinä. Bromé kertoi samalla, että hikoiluna ja hengitysvaikeuksina ilmenneitä oireita alkoi tulla uudelleen alkukesän 2020 aikana, jolloin hän otti uudelleen yhteyttä Kvieleen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | VIK Västerås HK | Allsvenskan | 37 | 3 | 6 | 9 | 0 | – | – | – | – | – |
| 2014–2015 | VIK Västerås HK | Allsvenskan | 51 | 4 | 5 | 9 | 10 | – | – | – | – | – |
| 2015–2016 | Asplöven HC | Allsvenskan | 51 | 10 | 17 | 27 | 10 | – | – | – | – | – |
| 2016–2017 | Mora IK | Allsvenskan | 51 | 18 | 31 | 49 | 14 | – | – | – | – | – |
| 2017–2018 | Mora IK | SHL | 52 | 9 | 12 | 21 | 18 | – | – | – | – | – |
| 2018–2019 | Mora IK | SHL | 52 | 15 | 20 | 35 | 18 | – | – | – | – | – |
| 2019–2020 | Örebro HK | SHL | 52 | 17 | 26 | 43 | 22 | – | – | – | – | – |
| 2020–2021 | Örebro HK | SHL | 23 | 4 | 16 | 20 | 4 | – | – | – | – | – |
|  | Detroit Red Wings | NHL | 26 | 1 | 1 | 2 | 8 | – | – | – | – | – |
|  | Grand Rapids Griffins | AHL | 2 | 1 | 1 | 2 | 0 | – | – | – | – | – |
| 2021–2022 | HC Davos | NLA | 41 | 14 | 35 | 49 | 14 | 11 | 2 | 3 | 5 | 4 |
| 4 kautta | yhteensä | SHL | 179 | 45 | 74 | 119 | 62 | – | – | – | – | – |
| 4 kautta | yhteensä | Allsvenskan | 190 | 35 | 59 | 94 | 44 | – | – | – | – | – |

Lähteet
-------

* Mathias Bromé The Internet Hockey Databasessa (englanniksi)
* Mathias Bromé Eurohockey-sivustolla (englanniksi)
* Mathias Bromé *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Mathias Bromé *Elite Prospects*. Everysport Media Group AB.  (englanniksi)
2. ↑  Mathias Bromé The Internet Hockey Databasessa (englanniksi)
3. ↑  Elite Prospects - Huddinge IK J18 *eliteprospects.com*. Everysport Media Group. Viitattu 30.8.2020. (englanniksi)
4. ↑  Elite Prospects - VIK Västerås HK J18 *eliteprospects.com*. Everysport Media Group. Viitattu 30.8.2020. (englanniksi)
5. ↑  Elite Prospects - VIK Västerås HK J20 *eliteprospects.com*. Everysport Media Group. Viitattu 30.8.2020. (englanniksi)
6. ↑  Elite Prospects - VIK Västerås HK J20 *eliteprospects.com*. Everysport Media Group. Viitattu 30.8.2020. (englanniksi)
7. ↑  Fredriksson, Johan: Han blir Asplövens första nyförvärv: "Ser stor utvecklingspotential" *Hockeysverige.se*.  10.4.2015. NewsMe. Viitattu 30.8.2020. (ruotsiksi)
8. ↑  Elite Prospects - Asplöven HC *eliteprospects.com*. Everysport Media Group. Viitattu 30.8.2020. (englanniksi)
9. ↑  Åström, Kenny: Ny forward klar för Mora IK *moraik.se*.  17.4.2016. Mora IK Fastighets AB. Viitattu 19.2.2019. (ruotsiksi)
10. ↑  Elite Prospects - Allsvenskan Stats 2016-2017 *eliteprospects.com*. Everysport Media Group. Viitattu 30.8.2020. (englanniksi)
11. ↑  Svensson, Johan: Engstrand och Bromé stannar i nya SHL-laget *expressen.se*.  1.4.2017. AB Kvällstidningen Expressen. Viitattu 19.2.2019. (ruotsiksi)
12. ↑  Elite Prospects - Mora IK *eliteprospects.com*. Everysport Media Group. Viitattu 30.8.2020. (englanniksi)
13. ↑  Mathias Bromé *SHL.se*. SHL AB. Viitattu 19.2.2019. (ruotsiksi)
14. ↑  Feldin, Hannes: Mora kvar i SHL - Bromé segerskytt *SHL.se*.  3.4.2018. SHL AB. Viitattu 19.2.2019. (ruotsiksi)
15. ↑  Åström, Kenny: Mathias Bromé förlänger med Mora IK *moraik.se*.  23.1.2018. Mora IK Fastighets AB. Viitattu 19.2.2019. (ruotsiksi)
16. ↑  Elite Prospects - Mora IK *eliteprospects.com*. Everysport Media Group. Viitattu 30.8.2020. (englanniksi)
17. ↑  Andersson, Ludwig: Välkommen Mathias Bromé *orebrohockey.se*.  11.4.2019. Örebro Elitehockey AB. Viitattu 30.8.2020. (ruotsiksi)
18. ↑  Elite Prospects - SHL Stats 2019-2020 *eliteprospects.com*. Everysport Media Group. Viitattu 30.8.2020. (englanniksi)
19. ↑  Kujawa, Kyle: Red Wings sign free agent winger Mathias Brome *nhl.com/redwings*.  29.4.2020. DETROIT:  Detroit Red Wings. Viitattu 30.8.2020. (englanniksi)
20. ↑  Andersson, Ludwig: Mathias Bromé återvänder till Örebro Hockey *orebrohockey.se*.  18.8.2020. Örebro Elitehockey AB. Viitattu 30.8.2020. (ruotsiksi)
21. ↑  Rasmussen, Clark: Season Opener Thoughts *DetroitHockey.net*.  15.1.2021. Clark Rasmussen. Viitattu 17.2.2021. (englanniksi)
22. ↑  Carolina Hurricanes - Detroit Red Wings - January 14th, 2021 *NHL.com*.  14.1.2021. National Hockey League. Viitattu 17.2.2021. (englanniksi)
23. ↑  FIN - SWE (Line Up) *stats.swehockey.se*.  15.12.2018. Svenska Ishockeyförbundet. Viitattu 19.2.2019. (englanniksi)
24. ↑  CZE - SWE (1-2) *stats.swehockey.se*.  6.2.2020. Svenska Ishockeyförbundet. Viitattu 30.8.2020. (englanniksi)
25. ↑  Beijer Hockey Games *stats.swehockey.se*. Svenska Ishockeyförbundet. Viitattu 30.8.2020. (englanniksi)
26. ↑  David Bromé *Elite Prospects*. Everysport Media Group AB.  (englanniksi)
27. ↑  Shemeikka, Anssi: Ruotsalaistähti nosti joukkueensa SHL:ään tuskallisen syömishäiriön kourissa – menetti 13 kiloa painostaan: "Itkin suurimman osan ajasta" *MTVuutiset.fi*.  15.4.2020. Telia Company AB. Viitattu 30.8.2020.
28. ↑  Leppänen, Marko: Vakavasti sairastuneesta ihmisrauniosta NHL-sopimuspelaajaksi – menetti painostaan 16 kiloa: "Ilman häntä en ehkä eläisi" *MTVuutiset.fi*.  21.6.2020. Telia Company AB. Viitattu 30.8.2020.